Αντώνης Μαρτσάκης live
2020-01-24 22:30 - 23:30 UTC | ταβέρνα Πόπη, Αδελιανός Κάμπος, Ρέθυμνο
Ο Αντώνης Μαρτσάκης με το συγκρότημά του στην Ταβέρνα Πόπη.
Τηλ. Κρατήσεων : 6973002263 & 2831072270

Mindfulness workshop με την Βίβιαν Καραβάνου
2020-01-25 12:00 - 17:00 | Οξυγόνο, Γιαμπουδάκη 54, Ρέθυμνο
Καλωσορίσατε σε αυτό το μοναδικό ταξίδι Αυτογνωσίας – Αυτοανάπτυξης – Παρουσίας και Επίγνωσης στο χώρο, το χρόνο και την κάθε στιγμή της ζωής σας…
Με την πρακτική στην Eνσυνειδητότητα (mindfulness), θα μάθουμε να ζούμε χωρίς το άγχος να μας καταβάλλει, θα καλλιεργήσουμε την επίγνωση μας καθώς και να μπορούμε να είμαστε εστιασμένοι, συνειδητά στην παρούσα στιγμή, χωρίς κριτική ,με καλοσύνη και συμπόνια.
Από έρευνες γνωρίζουμε ότι το 47% του χρόνου μας, το μυαλό μας περιπλανάται και δεν είναι επικεντρωμένο σε αυτό που κάνουμε εκείνη τη στιγμή. Και δυστυχώς το μεγαλύτερο μέρος της περιπλάνησης του μυαλού είναι σε μελλοντικές σκέψεις που δεν μας κάνουν ευτυχισμένους. Αυτό σημαίνει ότι περίπου τη μισή μας ζωή την περνάμε με το να βρισκόμαστε στο μέλλον ή στο παρελθόν και όχι στο παρόν.
Η πρακτική στο mindfulness λύνει αυτό το πρόβλημα, αφού μας βοηθά να βρισκόμαστε στο «εδώ και τώρα» και να σταματήσουμε να είμαστε στον «αυτόματο πιλότο».
«Όταν έχετε επίγνωση των πραγμάτων γύρω σας, μπορείτε να γνωρίσετε καλά τον εαυτό σας και όσα σας περιβάλουν, παρατηρώντας απλά τα πράγματα ως έχουν»
Ειδικότερα, μέσω της εκμάθηση μεθόδων και τεχνικών ενδυνάμωσης και αυτορύθμισης δεξιοτήτων όπως η προσοχή, η συγκέντρωση, η διαύγεια και η νηφαλιότητα μπορούμε να βελτιώσουμε την ψυχική μας υγεία και ταυτόχρονα να υποστηρίξουμε την πνευματική μας ανάπτυξη και εξέλιξη.
• Μείωση και αποτελεσματικότερη διαχείριση του καθημερινού άγχος
• Θα μειώσετε τα συμπτώματα ανησυχίας και κατάθλιψης
• Θα αυξήσετε την πνευματική διαύγεια και συγκέντρωση
• Θα βελτιώσετε την διαπροσωπική επικοινωνία και συναισθηματική νοημοσύνη
• Θα ενδυναμώσετε την υγεία και αυξήσετε το αίσθημα ευεξίας
Το εργαστήριο θα καλύψει τις Οι Βασικές Αρχές της Ενσυνειδητότητας
Καθώς και Βιωματική Πρακτική στις τεχνικές:
Arriving in Presence / Η Έλευση στο Εδώ και Τώρα
• Pausing for Presence / Η Παύση στο Εδώ και Τώρα
• Conscious Relaxing / Συνειδητή Χαλάρωση
• Coming back to your Senses / Η Επιστροφή στις Αισθήσεις
• Attitude of friendliness / Στάση Συμφιλίωσης
H Ενσυνειδητότητα είναι ένας συγκεκριμένος τρόπος που δίνουμε σημασία στα πράγματα, περιλαμβάνει τη σκόπιμη διερεύνηση της προσοχής μας ,ώστε να ενσωματώνουμε τόσο τις εσωτερικές εμπειρίες, σκέψεις ,αισθήματα και σωματικές αισθήσεις όσο και όλα όσα συμβαίνουν γύρω μας. (Ταυτόχρονα)
Με την Eνσυνειδητότητα εισάγουμε μία ήρεμη και ειλικρινή περιέργεια στις εμπειρίες μας και αντιμετωπίζουμε τις οικείες σκέψεις, τις καταστάσεις Και τους ανθρώπους, υπό μία Νέα Οπτική σαν να μην έχουμε ξανασυναντήσει τίποτα από όλα αυτά στο παρελθόν.
Βρείτε περισσότερες λεπτομέρειες εδώ.

Rethymno Cretan Kings vs Ηρακλής
2020-01-25 15:30 - 18:00 | Μελίνα Μερκούρη – Κλειστό γυμναστήριο, Ρέθυμνο
Rethymno Cretan Kings vs Ηρακλής, στο Κλειστό γήπεδο Μελίνα Μερκούρη.

Θεατρική παράσταση "Ο Αλαντίν και το μαγικό λυχνάρι"
2020-01-25 16:00 - 20:00 | cineland Παντελής, Εμμανουήλ Πορτάλιου 3, Ρέθυμνο
Η Παιδική Σκηνή του ΓΙΑΝΝΗ ΧΡΙΣΤΟΠΟΥΛΟΥ, με την πολυετή πείρα των 15 χρόνων, στο χώρο του παιδικού θεάματος,
παρουσιάζει για τη χειμερινή σεζόν 2019-2020, τη Θεατρική Παράσταση
<< Ο ΑΛΑΝΤΙΝ ΚΑΙ ΤΟ ΜΑΓΙΚΟ ΛΥΧΝΑΡΙ >>
Το κλασικό ανατολίτικο παραμύθι της Χαλιμάς, μας ταξιδεύει στην ονειρική Βαγδάτη.
Ένας μοχθηρός Μάγος και ένα Μαγικό Λυχνάρι, μπλέκουν σε μία περιπέτεια με πολύ γέλιο και φαντασία, ένα κλασικό διαχρονικό έργο που μιλά για την ΕΛΕΥΘΕΡΙΑ και τη δύναμη της ΦΙΛΙΑΣ!
Μια παράσταση με αξιόλογες παρουσίες όπως αυτή του αγαπημένου μαςΜΙΜΗ ΠΛΕΣΣΑ, που μέσα απ’ την μουσική του μας ταξιδεύει στην μαγευτική ΑΝΑΤΟΛΗ!
Έτσι λοιπόν αυτή τη μοναδική παράσταση με
ΜΟΥΣΙΚΗ – ΧΟΡΟ – ΤΡΑΓΟΥΔΙ & ΘΕΑΜΑ
θα έχουν την ευκαιρία να την παρακολουθήσουν μικροί και μεγάλοι
ΡΕΘΥΜΝΟ
‘’ΚΙΝ/ΘΕΑΤΡΟ ΠΑΝΤΕΛΗΣ”
ΣΑΒΒΑΤΟ 25 ΙΑΝΟΥΑΡΙΟΥ
‘Ωρες παραστάσεων :
4:00 μ.μ & 6:00 μ.μ
Προπώληση: 8 € ,Ταμείο: 10 €
Προπωλούνται εισιτήρια στο
Ταμείο του Κιν/θεατρου,
βιβλιοπωλείο “ Κλαψινάκης”.
ΙΣΧΥΟΥΝ ΕΙΣΙΤΗΡΙΑ ΟΓΑ
Το κείμενο & η εφευρετική σκηνοθεσία είναι του ΓΙΩΡΓΟΥ ΦΡΑΤΖΕΣΚΑΚΗ, με πολύ αξιόλογη πορεία στα μεγάλα ΑΘΗΝΑΙΚΑ ΘΕΑΤΡΑ
και πολύ καλός γνώστης του θεάτρου για παιδιά.
Ο Θίασος χορεύει στα βήματα του πολλά υποσχόμενου ΙΑΣΟΝΑ ΜΑΝΔΗΛΑ που έχει διδάξει και την κινησιολογία,
ενώ τα εντυπωσιακά κοστούμια είναι της ΣΥΛΙΑΣ ΔΕΜΙΡΗ η οποία έχει συνεργαστεί με τα μεγαλύτερα ονόματα του θεάτρου.
Τα σκηνικό κατασκεύασε ο ΠΑΝΑΓΙΩΤΗΣ ΧΡΙΣΤΟΠΟΥΛΟΣ, ενώ οι φωτισμοί του ΓΙΩΡΓΟΥ ΒΑΖΑΙΟΥ κάνουν την παράσταση μοναδική.
Επι σκηνής πρωταγωνιστούν 6 επαγγελματίες ηθοποιοί από το θέατρο και την τηλεόραση:
Μανώλης Κονταξάκης, Πάνος Κούλης, Θαλής Πολίτης, Μαρίνα Μπασέτα, Παναγιώτης Κατσίκης, Σωτήρης Κηπουρός

Κοπή Πίτας Δακτυλοδειχτούμενοι
2020-01-25 20:30 - 23:30 | White Lady -family taverna, Αδελιανός Κάμπος, Ρέθυμνο
Ήρθε η ώρα να ευχηθούμε για τη νέα χρονιά και…να εγκαινιάσουμε και τη καρναβαλική μας σεζόν 🙂 Έτσι το Σάββατο 25 Ιανουαρίου σας περιμένουμε στο White Lady στον Αδελ. Κάμπο να ανταλλάξουμε ευχές και να σκορπίσουμε με γούρι τη νέα χρονιά.
Τη βραδιά θα πλαισιώσει μουσικά η ορχήστρα του μαγαζιού με λαικό ελληνικό πρόγραμμα.
Θα υπάρχει πλήρες μενού φαγητού και ποτού.
Τηλ. Κρατήσεων: 6977-791-419 και 6977-924-509

Το μουσικό σχήμα "Εράν" live
2020-01-25 21:00 - 23:30 | Αγροτικό δισκοπωλείο, Σεισαρχα, Ρέθυμνο
Το μουσικό σχήμα ‘’Εράν’’ ασχολείται συστηματικά με την παραδοσιακή μουσική κυρίως της Κρήτης αλλά και σε μικρότερη κλίμακα και άλλων νησιών και της Μικράς Ασίας.
Επιδεικνύει μεγάλη επιμονή στην προσπάθεια να προσεγγίσει την απλότητα και την εκφραστικότητα της παραδοσιακής μουσικής όπως την γνώριζαν και την απέδιδαν οι προηγούμενες γενιές.
Βρίσκεται σε διαρκή αναζήτηση ξεχασμένων θησαυρών για να θυμίσει στους παλαιότερους και να συστήσει, με φρεσκάδα και ενθουσιασμό στους νεότερους.
Νεκτάριος Παχιαδάκης λύρα-τραγούδι, Κυβέλη Σεργίου κρουστά-τραγούδι, Νεκτάριος Μαρίνος λαούτο, μπουλγαρί

Μανώλης Χαμογιωργάκης live
2020-01-25 21:00 - 23:30 | Πράσσιν Άλογα, Ελ. Βενιζέλου 50
Το Σάββατο, 25/01, κοντά μας ο Μανώλης Χαμογιωργάκης (Manolis Xamogiorgis) με το συγκρότημά του! Κάντε εγκαίρως την κράτησή σας καλώντας: 6907 902034 ή 28310 40656. Μαζί του ο Έκτορας Χατζηδάκης με τη λύρα του! Στην κιθάρα ο Μπάμπης Γαϊτανάκης
και στα κρουστά ο Νίκος Γκαλονάκης.
Σας περιμένουμε να διασκεδάσουμε, να χορέψουμε και να τραγουδήσουμε παρέα, όπως πάντα, με καλό κρασί, πεντανόστιμο φαγητό και… τις καλύτερες τιμές!

The Sexy Christians Live
2020-01-25 21:30 - 23:30 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
Οι The Sexy Christians Live στον Τεχνοχώρο Τζεπέτο
Σαββατο 25 Ιανουαρίου, ώρα 21:30
Είσοδος: 5€
Οι Sexy Christians λίγο μετά την αλλαγή της χρονιάς επισκέπτονται το Ρέθυμνο, για πρώτη φορά.
Για το πρώτο Live του 2020!!!
Οι The Sexy Christians είναι μια ιδιαίτερη μπάντα. Όλα τα μέλη της γνωρίζονται από πολύ παλιά αλλά η αγάπη τους για το Rock ‘n’ Roll και τη μουσική γενικότερα τους οδήγησε να βγουν για πρώτη φορά στο κοινό το Δεκέμβριο του 2012, επισημοποιώντας την ταραγμένη σχέση τους. Ξεκίνησαν παίζοντας κυρίως διασκευές, με ατελείωτους αυτοσχεδιασμούς και στη συνέχεια και δικές τους ιδέες τραβώντας, την προσοχή με τις εκκεντρικές τους εμφανίσεις και τα ξεσηκωτικά πολύωρα live.
Μέχρι το 2016 είχαν πραγματοποιήσει πάνω από 200 live εμφανίσεις σε όλη την Ελλάδα, από μπαράκια και αυτοδιαχειριζόμενα στέκια αλλά και από καΐκια έως μουσικές σκηνές και φεστιβάλ. Εκείνη τη στιγμή αισθάνθηκαν αρκετά ώριμοι ώστε να καταγράψουν τους πρώτους τους σεξοχριστιανικούς ύμνους στο studio.
Η μουσική τους ταλαντεύεται ανάμεσα στο χθες και στο σήμερα. Rock ‘n’ Roll και Boogie, funky αισθητική, ψυχεδελικές εξάρσεις είναι τα στοιχεία που αποτελούν τον ευαίσθητο και αλλόκοτο εσωτερικό τους κόσμο που εκφράζεται τόσο στη σκηνή όσο και στις ηχογραφήσεις τους.
Το πρώτο τους album “God Proudly Presents” κυκλοφόρησε ανεξάρτητα στις 18 Απριλίου του 2016 και περιλαμβάνει τα singles “I Have Soul” και “Delivery Boy” παίρνοντας χώρο στα ραδιοφωνικά airplay.
Τρία χρόνια μετά το Θεόσταλτο “God Proudly Presents”, η Αθηναϊκή μπάντα επιστρέφει με το δεύτερο album της.
Το “Forbidden Fruit” κυκλοφόρησε στις 11 Νοεμβρίου 2019 σε βινύλιο, CD και στις γνωστές διαδυκτιακές πλατφόρμες.
Συνολικά το “Forbidden Fruit” είναι μια από τις πιο ευχάριστες εκπλήξεις από την αγγλόφωνη μουσική σκηνή της χώρας μας και αυτό που σίγουρα γίνεται απόλυτα σαφές από την πρώτη κιόλας ακρόαση του είναι πως σύσσωμο το album, δίνει τη δυνατότητα στους “σεξοχριστιανούς” να στήσουν τα πιο ξέφρενα lives…. !!!
Μην τους χάσετε!!!
Σάββατο 25 Ιανουαρίου, ώρα 21:30
Είσοδος: 5€
Τζεπέτο Τεχνοχώρος – Geppetto Art lab
Kατεχάκη και Χειμάρρας (πεζόδρομος Φορτέτζα)

Κώστας Φιωτάκης live
2020-01-25 22:30 - 23:30 | Upano, Μάχης Κρήτης 149, Ρέθυμνο, Πλατανιάς

Προβολή ταινίας: Ένα πιστόλι σε κάθε χέρι
2020-01-26 20:00 - 22:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει τη δραματική κωμωδία ισπανικής παραγωγής του 2012 με τον τίτλο ” Ένα πιστόλι σε κάθε χέρι / Una Pistola en Cada Mano / A Gun in Each Hand ” σε σκηνοθεσία Cesc Gay.
Πρόκειται για μια σπονδυλωτή ταινία από την Ισπανία, στην οποία έξι διαφορετικές ιστορίες λαμβάνουν χώρα στη Βαρκελώνη και πραγματεύονται ζητήματα που απασχολούν τους σύγχρονους σαραντάρηδες όπως είναι η φιλία, η ανεργία, το αβέβαιο μέλλον, η ενδοοικογενειακή βία αλλά και πιο προσωπικά θέματα όπως είναι η σεξουαλική ανικανότητα.
Έξυπνοι διάλογοι γεμάτοι από εύστοχα λογοπαίγνια σε συνδυασμό με κρυφά συναισθήματα που αποκαλύπτονται μέσα από κωμικοτραγικές καταστάσεις, συνθέτουν την καθημερινή ζωή οκτώ ανδρών που βιώνουν με τον πιο γλαφυρό τρόπο την κρίση των σαράντα.
Περισσότερες πληροφορίες για την ταινία:
www.kinler.gr/una-pistola-en-cada-mano
Σύνοψη της ταινίας
Παρά το γεγονός ότι τα έχει όλα, ο Χ. πάσχει από σοβαρή κατάθλιψη. Αντιθέτως, ο Ε, η μόνη περιουσία του οποίου είναι ένα γατί, ζει με πάθος, παρ’ ότι αναγκάστηκε να επιστρέψει στο σπίτι της μάνας του. Ο Σ. προσπαθεί να τα ξαναφτιάξει με τη γυναίκα του, δυο χρόνια μετά τον χωρισμό τους. Ο Γκ. καταφεύγει στα αγχολυτικά μήπως και καταλάβει για ποιόν λόγο η γυναίκα του είχε μια περιπέτεια. Ο Π. προσπαθεί να ρίξει μια συνάδελφό του. Η Μαρία και η Σάρα ανταλλάσσουν συζύγους για ν’ ανακαλύψουν τα εσώψυχά τους. Ο Λ. φωνάζει την ερωμένη του με το όνομα του σκύλου του. Μια ακτινογραφία της ερωτικής ζωής οκτώ σύγχρονων ανδρών.
Η ταινία απέσπασε 8 βραβεία και 7 διακρίσεις σε διάφορα κινηματογραφικά φεστιβάλ ανά τον κόσμο.
Θα προβληθεί με υπότιτλους στα ελληνικά.
Η ταινία προβάλλεται σε συνεργασία της Κινηματογραφικής Λέσχης Ρεθύμνου με την Πρεσβεία της Ισπανίας στην Αθήνα και το Ινστιτούτο Θερβάντες.
Η προβολή θα γίνει την Κυριακή 26 Ιανουαρίου 2020 στις 8:00 μ.μ., στο “Κέντρο Βυζαντινών Τεχνών Ρεθύμνου”, στην οδό Εθνικής Αντιστάσεως 84, στην παλιά πόλη του Ρεθύμνου.
Πρωτότυπος τίτλος: Una Pistola en Cada Mano
Διεθνής τίτλος: A Gun in Each Hand
Έτος παραγωγής: 2012
Είδος: Δραματική κωμωδία
Χώρα παραγωγής: Ισπανία
Γλώσσα: Ισπανικά
Διάρκεια: 91′
Σκηνοθεσία: Cesc Gay
Σενάριο: Tomàs Aragay, Cesc Gay
Ηθοποιοί: R.Darín, L.Tosar, J.Cámara, L.Watling
Φωτογραφία: Andreu Rebés
Μουσική: Jordi Prats

Ημερίδα Εθελοντικής Αιμοδοσίας και δωρεάς Μυελού των Οστών
2020-01-29 18:30 - 20:30 | Δημοτικό Σχολείο Σταυρωμένου

Ο Νίκος Βεζυράκης με την παρέα του στο Ρέθυμνο
2020-01-29 22:00 - 23:30 | 50-50, Πλαστήρα 6, Ρέθυμνο
Ο Νίκος Βεζυράκης με την παρέα του στο 50/50 στο Ρέθυμνο
Λύρα-τραγουδι:Νίκος Βεζυράκης
Λαούτο-τραγουδι:Γιώργος κατσουλιερης
Μαντολίνο-τραγούδι:Σταμάτης Κόκκινος
Πλήκτρα-τραγούδι:Αλέξης Κόκκινος
Τηλ ρεζερβε:6972055312

Επίσημη έναρξη Ρεθεμνιώτικου Καρναβαλιού 2020
2020-01-30 17:30 - 23:00 | Παραλία Ρεθύμνου
Η ώρα που όλοι περιμέναμε έφτασε!
Με σύμμαχο τον καλό καιρό αρχίζουν αύριο, Πέμπτη 30 Ιανουαρίου, οι εκδηλώσεις του Ρεθεμνιώτικου Καρναβαλιού 2020, που φιλοδοξούν να προσφέρουν στους Ρεθεμνιώτες και στους επισκέπτες, γερές δόσεις χαράς, κεφιού, αισιοδοξίας και ανεμελιάς παρασύροντας όλους μας σε ένα χαρούμενο καρναβαλικό κέφι.
Η αυλαία ανοίγει στις 17:30 στη Μεγάλη Πόρτα με παιδικό πάρτι για τους μικρούς μας φίλους και όχι μόνο, με μουσική και δρώμενα από το Κέντρο Δημιουργικής Απασχόλησης και εκπαιδευτικών της ΚΕΔΗΡ και το «Αερόστατο».
Στις 18:30 ο Βασιλιάς Καρνάβαλος, με το μικρό Καρναβαλάκι, ξεκινά την πορεία του στους δρόμους της π. Πόλης, καταλήγοντας στην παραλία, στη θέση Λαβύρινθος. Στις 19:30 μετά την άφιξη του Βασιλιά Καρνάβαλου, θα ακολουθήσει ένα χορευτικό σόου, το οποίο είναι προοίμιο της θεματικής του φετινού Καρναβαλιού και παρουσιάζεται με χοροθέατρο. Αμέσως μετά, στις 20:00 θα πραγματοποιηθεί η επίσημη έναρξη του Καρναβαλιού από τον Δήμαρχο Ρεθύμνης κ. Γιώργη Μαρινάκη, ο οποίος θα κηρύξει την Έναρξη των Καρναβαλικών εκδηλώσεων για το 2020. Ακολούθως, οι ομάδες του Ρεθεμνιώτικου καρναβαλιού θα παρουσιάσουν τις στολές τους και θα ξεσηκώσουν τον κόσμο με το κέφι τους.
Οι εκδηλώσεις για την Τελετή Έναρξης θα κλείσουν με την live συναυλία του γνωστού συγκροτήματος Stavento, μια συναυλία που φέτος έχει υιοθετηθεί από το Σύλλογο Εστίασης και από Τοπικούς Επιχειρηματίες.
Το βασικό μας μέλημα και το κεντρικό μας σύνθημα για ακόμα ένα πετυχημένο Καρναβάλι είναι: λιγότερο αλκοόλ , περισσότερη ανακύκλωση και σεβασμός στο περιβάλλον.

Συναυλία Opera Chaotique
2020-01-30 22:00 - 23:30 | Monitor, Βερνάδου 21-23, Ρέθυμνο
Οι Opera Chaotique παρουσιάζουν το νέο τους show :
ΕΙΝΑΙ ΤΡΕΛΟΙ ΑΥΤΟΙ ΟΙ ΕΛΛΗΝΕΣ , Πέμπτη 30 Ιανουαρίου στο Monitor art Cafe.
Οι αρχαίοι ημών πρόγονοι πέτυχαν σε όλα εκτός από δυο: τους ΟΠΕΡΑ ΚΑΟΤΙΚ.
Δώσαν τα φώτα του πολιτισμού σε όλο το κόσμο και δεν έμεινε τίποτε για τον πληκτροφόρο αoιδό ΤΕΝΟΡΜΑΝ και τον κυμβαλοτυμπανοκρούστη ΒΟΥΝΤΟΥ. Το παράξενο ντουέτο εμπνέεται απο τους προγόνους του και παρουσιάζει ενα κωμικοτραγικό χαοτικό ΔΙΟΝΥΣΙΑΚΟ ΚΑΜΠΑΡΕ!
Οι Opera Chaotique με εμφανίσεις σε μεγάλα φεστιβάλ, θέατρα και venues σε 19 χώρες ήδη στα 8 χρόνια πορείας τους και sold out εμφανίσεις σε Λυρική Σκηνή Αθηνών και Μέγαρο Μουσικής Θεσσαλονίκης, καθώς και συνεργασίες με σημαντικούς καλλιτέχνες, έχουν καταφέρει να χαρτογραφηθούν ως ένα απολύτως μοναδικό φαινόμενο του μουσικού στερεώματος.
OPERA CHAOTIQUE – DIONYSIAN CABARET
George Tziouvaras (Tenorman) Φωνη – Πιανο , Chris Koutsogiannis (Voodoo Drummer) Ντραμς , Plus special Guests
ΕΝΑ ΕΚΚΕΝΤΡΙΚΟ ΝΤΟΥΕΤΟ
Με αναπάντεχα ανατρεπτικό χιούμορ, άκρως σουρεαλιστική φαντασία και εκρηκτικές μουσικές αλχημείες, οι Opera Chaotique έχουν καταφέρει να χαρτογραφηθούν ως ένα απολύτως μοναδικό φαινόμενο του μουσικού στερεώματος. Το ιδιαίτερο αυτό δίδυμο που καταπατά επιδεικτικά τις διαχωριστικές γραμμές ανάμεσα στην όπερα, τη τζαζ, το καμπαρέ και την ποπ, δημιουργηθηκε το 2011 από τον Tenorman φωνή/αφήγηση και πιάνο και τον Voodoo Drummer στα ντραμς ξεχώρισε αμέσως για το ιδιαίτερο μουσικό στίγμα, τη μοναδική αισθητική και την σαρωτική σκηνική παρουσία τους.
ΣΟΥΡΕΑΛΙΣΤΙΚΕΣ ΙΣΤΟΡΙΕΣ
Στις ζωντανές τους εμφανίσεις οι Opera Chaotique εκτός από τις δικές τους συνθέσεις κουβαλάνε και όλη τους την τρέλα: Άριες που κορυφώνονται με punk ουρλιαχτά, τζαζ μελωδίες που πάλλονται στο ρυθμό αφρικανικών κρουστών, τρυφερά παραμύθια που μεταμορφώνονται σε σκοτεινούς εφιάλτες και κυρίως πολύ χιούμορ, θεατρικοί αυτοσχεδιασμοί, μελοποιήσεις ποιημάτων, πρωτότυπες συνθέσεις και τρελά πειραγμένες διασκευές…Ο Μαρκήσιος ντε Σαντ να κουβεντάζει με τον Charles Bukowski, ενώ το Φάντασμα της Όπερας ταξιδεύει στη Νέα Ορλεάνη … Κάθε συναυλία των Opera Chaotique ειναι μια ανεπανάληπτη μουσική εμπειρία, ένα σουρεαλιστικό ταξίδι σε τόπους κι εποχές όπου όλα είναι πιθανά και μια απολαυστικά χαοτική παράσταση.

Tokyo Made in Japan
2020-01-30 22:00 - 23:30
First Asian party in Rethymno!
Αυτήν την Πέμπτη κάτι πρωτοφανές στα δεδομένα του Ρεθύμνου έρχεται στον ανανεωμένο χώρο του Metropolis.
To Tokyo είναι το πρώτο ασιατικό πάρτυ στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς 😉
📋Rsv. 6988087177 & 6958315328
*Η πρώτη φιάλη συνοδεύεται με σούσι.

Carnival opening party
2020-01-30 23:00 - 23:30 | Fraoules, Ελευθερίου Βενιζέλου 62, Ρέθυμνο

Λάμπης Ξυλούρης live
2020-01-31 21:00 - 23:30 | Αγροτικό δισκοπωλείο, Σεισαρχα, Ρέθυμνο
Ο Λάμπης Ξυλούρης, με αφετηρία την πλούσια μουσική παράδοση του τόπου καταγωγής του, την ποικιλία στη μουσική έκφραση αλλά και τη δυνατότητα που έχει να συνδυάζει την παράδοση με τον ελεύθερο αυτοσχεδιασμό, καταφέρνει να παρουσιάσει ένα ομοιογενές και ενδιαφέρον σύνολο.
Συνοδοιπόρος του ο Παναγιώτης Μπουτσάκης.
Παρασκευή 31/01 και ώρα 21:00 στο αγροτικό δισκοπωλείο (Σίσαρχα Ανωγείων Μυλοποτάμου).
10 € / άτομο με ποτό και κρύο πιάτο.
Τηλ. κρατήσεων 2810225758

Η Σονάτα του Σεληνόφωτος στο Ρέθυμνο
2020-01-31 21:30 - 23:00 | Σπίτι του πολιτισμού
Ο Αντώνης Περαντωνάκης / Ἀπέραντος Ἀπέραντος (Antonios Petantonakis) σ’ έναν ρόλο ανατρεπτικό υπό τις σκηνοθετικές οδηγίες του Πάνου Ιωαννίδη / Panos Ioannidis σε μια παράσταση που έγινε αμέσως #soldout.
Μια ανάγνωση που απομακρύνεται από τη στερεοτυπική γίνεται πρόσφορο έδαφος μιας παράστασης για δύο βασισμένο στη ζωή και στα βιώματα του Γ.Ρίτσου, μαζί με 3 έγχορδα μουσικά όργανα –σκιές να συνθέτουν επί σκηνής. Ένας άνδρας, η Γυναίκα με τα Μαύρα, αναζήτα επίμονα διέξοδο από έναν νεαρό άνδρα, Δημήτρης Γαλανάκης / Dimitris Galanakis, είδωλο του εφηβικού εαυτού και των ονείρων που κάποτε προδόθηκαν. Αιτείται τη φυγή, μ’ αυτό το τόσο γνωστό και χιλιοειπωμένο «Ἄφησέ με νἄρθω μαζί σου», που σε αυτή την παράσταση δεν αποτελεί παράκληση, αλλά σκληρή απαίτηση. Ένα γαλλικό τραγούδι, ένας τεράστιος καθρέφτης και μια παλιά βαλίτσα εγγυώνται ένα ταξίδι στο πιο γνωστό από τα ποιήματα του Γ. Ρίτσου, που αποπνέει παρακμή και ανάταση μέσα από μία βίαιη πάλη που συντελείται στίχο τον στίχο.
Η Σονάτα του Σεληνόφωτος γράφτηκε το 1956 και οριοθετεί μια καινούρια αρχή της νεοελληνικής ποίησης. Μια Γυναίκα που φοράει Μαύρα μονολογεί με φόντο ένα σπίτι που βρίσκεται σε παρακμή, μέσα σε μία πολιτεία που επίσης παρακμάζει. Μια Γυναίκα ηλικιωμένη, ποιήτρια θρησκευτικής πνοής, αναπολεί το παρελθόν. Ωστόσο ο Γ. Ρίτσος πίσω από τις λέξεις διεκδικεί το μέλλον με σθένος∙ κι αυτή την κρυφή πνοή του ποιήματος επιχειρεί να αναδείξει η παράσταση.
Ποίημα από τα πιο αγαπημένα και πολυδιαβασμένα του Ρίτσου έχει παρασταθεί με μεγάλη επιτυχία από πολλούς θιάσους, αλλά για πρώτη φορά από το Θέατρο ΚΑΤΩ / KATW theater
Tip1: Μια παράσταση που παίζεται «στα δάχτυλα»!
Παρασκευή 31 Ιανουαρίου 2020
στις 21:30
Σκηνοθεσία : Panos Ioannidis
Παίζουν: Αντώνης Περαντωνάκης / Ἀπέραντος Ἀπέραντος (Antonios Petantonakis)
Δημήτρης Γαλανάκης / Dimitris Galanakis
Κιθάρα : Τίτος Μίντζας / Τίτος Μίντζας
Τσέλο : Κωστής Σπυριδάκης / Kostis Spyridakis
Βιολί : Νίκος Παπαδάκης / Νικος Παπαδακης
Βοηθός σκηνοθέτης: Ελευθερία Σινατσάκη / Eleutheria Sinatsaki
Μουσική επιμέλεια & πρωτότυπη μουσική : Μαρία Σικιαρίδη – Ζαχαριάδου / Μαρία Σικιαρίδη
Σκηνογραφία : Ευαγγελία Καμπουράκη / Evagelia Kampouraki
Ενδυματολογία: Ελεάννα Παπανικολοπούλου / Eleanna Papanikoloopoulou
Μακιγιάζ: Κώστας Μανιάς / Constantinos Manias
Σχεδιασμός αφίσας: Κώστας Καρνίκης / Kostas Karnikis Quickaras

Ηρώ live
2020-01-31 21:30 - 23:30 | Rewine, Τσαγρή 25-27
Ηρω Live!!
Friday 31/01/20
#rewinerethymno
#tsagristreet 25, Rethymno
Info/Reserve : 2831050003
6977241908,6974295048
Save The Day.
«Η Αρτίστα» – ΗΡΩ
Μετά από τρία χρόνια συναυλιών στο εξωτερικό η ΗΡΩ επανέρχεται δυναμικά με
εμφανίσεις στην Αθήνα και σε όλη την Ελλάδα έχοντας στις αποσκευές της μια
εμπειρία μεγάλη αλλά και ένα πολύ ευρύ ρεπερτόριο από ελληνική και ξένη
μουσική. Αυτό της έχει δώσει την δυνατότητα, παρέα με ένα πιάνο, αποδίδει με
τον δικό της μοναδικό τρόπο μεγάλες ελληνικές και ξενόγλωσσες επιτυχίες από
κορυφαίους συνθέτες.
Θα απολαύσετε τραγούδια παγκόσμιας εμβέλειας καθώς πρόκειται για μια
πιανίστα μοναδική, μια φωνή ξεχωριστή αλλά και μια συνθέτη που οι επιτυχίες
της άγγιξαν την κορυφή των πωλήσεων αλλά κυρίως την αγάπη του κόσμου που
την ακολουθεί πιστά τόσα χρόνια.
ΗΡΩ, στο πιάνο και το τραγούδι, με τραγούδια από το παραπάνω βεληνεκές και
ένα πρόγραμμα όπου η συμμετοχή του κόσμου είναι ο οδηγός για να
ταξιδέψουμε μαζί στον κόσμο της μουσικής και να χαθούμε σε ήχους γνώριμους
από το παρελθόν μέχρι σήμερα.

Κρητική βραδιά με τον Μανώλη Σκουτέλη και τον Γιάννη Γαντά
2020-01-31 22:00 - 23:30 | Πράσσιν Άλογα, Ελ. Βενιζέλου 50
Κρητική βραδιά με τον Μανώλη Σκουτέλη και τον Γιάννη Γαντά στο Prassin Aloga την Παρασκευή 31/1!
Κάντε εγκαίρως την κράτησή σας καλώντας στα: 6907 902034 ή 28310 40656!
Μια υπέροχη βραδιά, που δεν πρέπει να χάσετε, με αγαπημένη Κρητική μουσική, πολύ χορό, τραγούδι και τις νόστιμες γεύσεις του Prassin Aloga!

Χάρης & Γιώργης Παντερμάκης live
2020-01-31 23:00 - 23:30 | Upano, Μάχης Κρήτης 149, Ρέθυμνο, Πλατανιάς

23ο παιδικό κυνήγι θησαυρού
2020-02-01 14:00 - 21:00 | Πλατεία Μικρασιατών, Ρέθυμνο

Χοροεσπερίδα Νοσοκομείου Ρεθύμνου
2020-02-01 19:00 - 23:30 | κτήμα Θυμέλη, Τρία Μοναστήρια
Η ΔΙΟΙΚΗΣΗ Η ΕΝΩΣΗ ΙΑΤΡΩΝ ΚΑΙ Ο ΣΥΛΛΟΓΟΣ ΕΡΓΑΖΟΜΕΝΩΝ ΣΑΣ ΠΕΡΙΜΕΝΟΥΜΕ ΣΤΟ ΚΕΝΤΡΟ ΘΥΜΕΛΗ ΤΗΝ 1 ΦΕΒΡΟΥΑΡΙΟΥ 2020 ΣΤΙΣ 19:00 ΣΤΗΝ ΧΟΡΟΕΣΠΕΡΙΔΑ ΜΑΣ.ΓΙΑ ΚΡΑΤΗΣΗ ΤΡΑΠΕΖΙΟΥ ΡΕΖΕΡΒΕ ΥΠΕΥΘΥΝΟΣ ΛΕΝΤΖΑΚΗΣ ΝΙΚΟΣ ΤΗΛ.6985701264

Ο Θεατρικός Περίπλους παρουσιάζει την κωμωδία «Γιατρός με το στανιό»
2020-02-01 19:00 - 2020-02-02 21:00 | Θεατρικός Περίπλους, Κουρμούλη 127, Ρέθυμνο, Μασταμπάς
Με μια ξεκαρδιστική Κωμωδία για όλη την οικογένεια θα περάσουμε αυτά τα Χριστούγεννα στον Θεατρικό Περίπλου. Το έργο “Γιατρός με το στανιό” του μαέστρου της κωμωδίας, Μολιέρου, θα κάνει πρεμιέρα στις 6 Δεκεμβρίου!
Τηλέφωνο κρατήσεων: 6945458516
Σκηνοθεσία: Θωμάς Καντιφές – Μαρία Καντιφέ
Διασκευή κειμένου, Σκηνογραφία: Θωμάς Καντιφές
Μουσική: Θανάσης Παπαθανασίου
Κοστούμια: Ατελιέ «4 Stage»
Φωτισμοί: Σοφία Θωμαΐδου
Χειρισμός Ήχου: Εύη Καννά
Φωτογραφίες: Γιώργος Γαβαλάς
Επιμέλεια προγράμματος, δημιουργία αφίσας: Άννα Τζανιδάκη
Παίζουν με σειρά εμφάνισης:
Θωμάς Καντιφές: Σγαναρέλλος
Στέλλα Φραντζεσκάκη: Μαρτίνα
Ελένη Νικολουδάκη: Κυρά Ρομπέρτα
Μάριος Μαραγκουδάκης: Πιερό
Μαρία Σκορδίλη: Λουκάς
Γιάννης Σταθάκης: Γερόντιος
Άννα Τζανιδάκη: Ζακλίν
Σοφία Σταθάκη: Λουσίντα
Βαγγέλης Λινοξυλάκης: Λέανδρος
Παραστάσεις:
Κάθε Παρασκευή, Σάββατο και Κυριακή
6-22 Δεκεμβρίου (extra παραστάσεις την προπαραμονή και την παραμονή των Χριστουγέννων, 23&24/12)
Από 10 Ιανουαρίου έως 2 Φεβρουαρίου κάθε Παρασκευή, Σάββατο και Κυριακή
Τηλέφωνο κρατήσεων: 6945458516
Ώρα έναρξης: 7 μ.μ.
Θεατρικός Περίπλους: Οδός Φρυγανάκη (επέκταση οδού Ερωτοκρίτου, Μασταμπάς, Ρέθυμνο)
www.theatrikosperiplous.gr

Από τοκ κλασικισμό στον 21ο αι.
2020-02-01 20:30 - 22:00 | Ωδείο Ρεθύμνου, Εμ. Βερνάδου 2, Ρέθυμνο
ΣΥΝΑΥΛΙΑ ΜΟΥΣΙΚΗΣ ΔΩΜΑΤΙΟΥ
με έργα για Φλάουτο, Κλαρινέτο, Πιανο Η κοινή αγάπη για την κλασική μουσική και η ανάγκη έκφρασης μέσω αυτής έφερε κοντά για ακόμη μία φορά τις μουσικούς Ελευθερία Πολογεώργη (φλάουτο), Ειρήνη Αμανατιάδου (κλαρινέτο) και Αριάδνη Οικονομίδου (πιάνο).
Η συναυλία έχει θέμα “Από τον Κλασικισμό στον 21ο Αιώνα” έτσι λοιπόν, τα έργα που ερμηνεύονται δείχνουν την εξέλιξη της μουσικής μέσα στον χρόνο.
Οι συνθέτες ανακαλύπτουν καινούργιες χρήσεις των οργάνων και δημιουργούνται νέες τεχνικές σύνθεσης και εκτέλεσης. Όσο πλησιάζουμε προς τον 21ο Αιώνα η μουσική αλλάζει ήχο και σκοπό.
Στη Συναυλία Μουσικής Δωματίου παρουσιάζονται έργα για Φλάουτο, Κλαρινέτο και Πιάνο με κάθε πιθανό μεταξύ τους συνδυασμό.
Γενική είσοδος 8€ Φοιτητικό- ανέργων 5€

Μια στιγμή να πάρω τη ζακέτα μου - Αλέκα Παΐζη, το ξόδι
2020-02-01 21:00 - 22:30 | The Garage, Δημοκρατίας 53, Ρέθυμνο
Μια στιγμή να πάρω τη ζακέτα μου – Αλέκα Παΐζη, το ξόδι
Η Ομάδα Παραστατικών Τεχνών προΤΑΣΗ, στην 40η δημιουργία της, παρουσιάζει και στο Ρέθυμνο, στις 1/2, τα έργα και τις ημέρες δύο σπουδαίων προσωπικοτήτων του Μεγάλου Κάστρου∙ της ηθοποιού Αλέκας Παΐζη και της ποιήτριας Κατίνας Παΐζη.
Το 2019 συμπληρώθηκαν 100 χρόνια από τη γέννηση και 10 χρόνια από τον θάνατο της κορυφαίας μας ηθοποιού (1919-2009). Ελάχιστοι γνωρίζουν την κρητική καταγωγή της. Όπως, επίσης, λίγοι ξέρουν τη μεγάλη της αδελφή Κατίνα (1911-1996) -γνήσια ποιητική φωνή του μεσοπολέμου.
Στο ξεκίνημα της νέας χρονιάς το θεατρόφιλο κοινό της Κρήτης –πολύ πριν από το ταξίδι της παράστασης στην Αθήνα- έχει τη δυνατότητα να παρακολουθήσει στη γενέθλια πόλη των αδελφών Παΐζη, τον ταραχώδη βίο τους -διατρέχοντας, επί της ουσίας, ολόκληρον τον 20ο αιώνα μέσα από κομβικά γεγονότα της σύγχρονης Ιστορίας.
«Η ποιήτρια Κατίνα Παΐζη και η αδελφή της Αλέκα, η σπουδαία ηθοποιός, ήταν αγαπημένες φίλες της Ευρυδίκης Τρουλλινού και νονά του γιού της. Έτσι, στο ηρακλειώτικο οικογενειακό περιβάλλον άκουγα ιστορίες πολύ ξεχωριστές για τις δυο γυναίκες, ενώ νωρίς από την δεκαετία του ’90, τις γνώρισα. Ο μύθος τους – ήταν εκείνες που από μια μεγάλη παρέα κοριτσιών του μεσοπολεμικού Ηρακλείου, με σπουδές, όνειρα και ομορφιά – «πέταξαν» στην Αθήνα και άφησαν τα χνάρια τους στις τέχνες. Για λόγους που τότε δεν καταλάβαινα, μετά τον θάνατο της Κατίνας, η Αλέκα με «προμήθευε» και με διάφορα δώρα, φωτογραφίες κυρίως από τη ζωή τους. Η ίδια είχε τακτοποιήσει το αρχείο της αδελφής της όπου βρήκα σπουδαία ντοκουμέντα για μιαν ολόκληρη εποχή. Μου έλεγε και τόσες ιστορίες όταν πήγαινα να τη δω στο θέατρο και στο σπίτι της, στην οδό Αριστοδήμου. Έτσι έγραψα το βιβλίο για την Κατίνα με τίτλο «Πόσο πολύ σ’ αγάπησα» από το διαχρονικά ομότιτλο σπουδαίο τραγούδι (δυστυχώς είναι εξαντλημένο). Γύρισε ο καιρός, και με την βοήθεια πάντα του γιου της Κατίνας Ορέστη Ζωγράφου, και την προτροπή του σκηνοθέτη Δημήτρη Φοινίτση πήρε μορφή ο θεατρικός μονόλογος που ετοιμάστηκε από τον ίδιο.» Νίκη Τρουλλινού
Η ΣΚΗΝΟΘΕΣΙΑ
Τη νύχτα που η γηραιά ηθοποιός πεθαίνει, η μεγάλη της αδελφή κατεβαίνει στη γη να την προϋπαντήσει. Η ποιήτρια του μεσοπολέμου -στεγνή από ανθρώπινα δάκρυα- ξετυλίγει το κουβάρι των κοινών αναμνήσεων και όλος ο περασμένος αιώνας παρελαύνει εμπρός μας. Αθώος, συναρπαστικός, ανελέητος. Από τα πρώτα χρόνια του βίου τους στο Ηράκλειο μιας άλλης εποχής, στην Αθήνα της Κατοχής, στις πίκρες, τις στερήσεις, τις χαρές, τις αγωνίες, τις εξορίες και στον διαρκή αγώνα της ζωής και της σκηνής. Η σκηνοθετική ιδέα επάνω στο βιογραφικό και ποιητικό λεκτικό υλικό εστιάζει στην καταγωγή των αδελφών και στο πως στην Κρήτη ξαγρυπνούμε τον νεκρό, την τελευταία νύχτα στο σπίτι του. Το «ξόδι» της Αλέκας με όλο το τυπικό του δύσκολου αποχαιρετισμού και με συνήθειες χαμένες πια -που η παράσταση ξαναθυμίζει. Βράδυ 4ης Φεβρουαρίου 2009 στον πρώτο όροφο κάπου στην οδό Αριστοδήμου, στον Λυκαβηττό, η Κατίνα μοιραία ξαναβρίσκει την Αλέκα. Κι εμείς δυο συγκλονιστικές γυναίκες της τέχνης (και) της ζωής!
Στην παράσταση οι θεατές παύουν να έχουν παθητικό ρόλο. Διαβάζουν ξεχασμένα ποιήματα της Κατίνας Παΐζη, πίνουν κονιάκ, γεύονται τονωτικές τροφές και μνημονεύουν ζωηρά τα απολεσθέντα πρόσωπα, συμμετέχοντας ενεργά στην «αγρύπνια» και στην πρόταση του σκηνοθέτη για ένα ήπια διαδραστικό θέατρο μνήμης.
ΣΥΝΤΕΛΕΣΤΕΣ
Κείμενο: Νίκη Τρουλλινού
Σκηνοθεσία – Καλλιτεχνική επιμέλεια: Δημήτρης Φοινίτσης
Ερμηνεία: Ανάστα Αργυροπούλου
Επιμέλεια κίνησης: Μικαέλα Κεφαλογιάννη
Φωτογραφίες: Χρήστος Τσουμπλέκας
Παραγωγή: Νόημα
Παραστάσεις:
Σάββατο 1 Φεβρουαρίου στις 21:00
Διάρκεια παράστασης (χωρίς διάλειμμα): 75΄
Γενική είσοδος: 10 ευρώ
Πληροφορίες – κρατήσεις στο τηλ. 6945378809
Νίκη Τρουλλινού
Γεννήθηκε στα Χανιά, σπούδασε νομικά στο Πανεπιστήμιο Αθηνών και ζει στο Ηράκλειο. Τα πατήματά της: μάχιμη δικηγορία και διδασκαλία, ραδιόφωνο, θέατρο, ποίηση, τουρισμός υπαίθρου. Συλλογές διηγημάτων, ταξιδιωτικά, μυθιστόρημα, θέατρο. Κείμενά της έχουν δημοσιευτεί στα αγγλικά, ιταλικά, γαλλικά, ισπανικά, γερμανικά, αραβικά. Έργα της, οι συλλογές διηγημάτων: «Ένα μολύβι στο κομοδίνο», «Μαράλ όπως Μαρία», «Και φύσηξε Νοτιάς», «Το τελευταίο καλοκαίρι της αθωότητας», «Με θέα στο Λεβάντε», μυθιστορήματα: «Μ’ ένα καφάσι μπίρες» και «Ουρανός από στάχτη» (υπό έκδοση). Με την Ομάδα Παραστατικών Τεχνών προΤΑΣΗ συνεργάζεται για πρώτη φορά.
Ανάστα Αργυροπούλου
Γεννήθηκε στον Πειραιά και μεγάλωσε στη Θάσο, με καταγωγή από τη Μικρά Ασία. Αποφοίτησε από τη Φιλοσοφική Σχολή του Αριστοτελείου Πανεπιστημίου Θεσσαλονίκης. Ζει στο Ηράκλειο. Άρχισε να γνωρίζει το θέατρο στο Όμμα Studio, με τον Αντώνη Διαμαντή στην υποκριτική, την Ειρήνη Κουτσάκη και τη Mirjana Poptesin στη σωματική έκφραση. Συνέχισε στη Δραματική Σχολή «Νότος», με την Κωνσταντίνα Πάλλη στον αυτοσχεδιασμό και τον Δημήτρη Φοινίτση στην υποκριτική. Παρακολουθεί μαθήματα φωνητικής με τον Γιάννη Ιδομενέως. Παρακολούθησε σεμινάρια θεάτρου με τους Vladimir Βouchler, Roberta Careri, Γιώργο Μπινιάρη, Ακύλλα Καραζήση. Η πρώτη της επαγγελματική παράσταση ήταν η «Πρώτη Αγάπη» (Βαγγελιώ) του Ιωάννη Κονδυλάκη, σε σκηνοθεσία Δημήτρη Φοινίτση. Με την Ομάδα Παραστατικών Τεχνών προΤΑΣΗ συνεργάζεται για δεύτερη φορά.
Μικαέλα Κεφαλογιάννη
Γεννήθηκε στο Ηράκλειο Κρήτης. Αποφοίτησε από τη Βασιλική Ακαδημία Χορού του Λονδίνου με πτυχίο (Bachelor) στην τέχνη και διδασκαλία του Μπαλέτου και κατέχει τον τίτλο Licentiate of the Royal Academy of Dance. Επίσης, αποφοίτησε από την Ανώτερη Σχολή Δραματικής Τέχνης «Μέλισσα». Εργάζεται ως ηθοποιός, χορεύτρια, χορογράφος και καθηγήτρια χορού διδάσκοντας κλασικό και σύγχρονο χορό. Έχει συνεργαστεί με τους: Γιάννη Ζωγραφάκη και την ομάδα Νόημα της οποίας είναι και ιδρυτικό μέλος, τον Κωστή Μακάκη, τον Δημήτρη Φοινίτση στο ΔΗΠΕΘΕ Ρούμελης και στην Ομάδα προΤΑΣΗ, το χοροθέατρο Δαγίπολη, τη Θάλεια Δίτσα και την ομάδα Μα, το Γιωργή Τσαμπουράκη και την Πράξη Τέχνης Ίμερος, τον Αντώνη Διαμαντή και το Όμμα Στούντιο, την ομάδα Thearto της Νατάσας Παπαμιχαήλ και το θέατρο Olvio, την ομάδα χορού X-Art της Κατερίνας Ανδριοπούλου, με το σύλλογο της Βασιλικής Ακαδημίας Χορού στην Ελλάδα, με την παιδική σκηνή της Αιμιλίας Υψηλάντη, τον Κώστα Πρέκα, το Rainbow Theater του Maki Marseilles, την Έλντα Πανοπούλου, τον Κώστα Δράκο, την Ε. Μακρή κ.α. Παράλληλα από το 2013 ασχολείται με το Κουνγκ-φου, Tang Lang Kung Fu και Yang’s Taiji Quan με δάσκαλο τον Ιωάννη Σφακιανάκη. Με την Ομάδα Παραστατικών Τεχνών προΤΑΣΗ συνεργάζεται για έβδομη φορά.
Δημήτρης Φοινίτσης
Γεννήθηκε στο Ηράκλειο της Κρήτης από μικρασιατική οικογένεια. Σπούδασε στο μεταπτυχιακό τμήμα Δημιουργικής Γραφής της Παιδαγωγικής Σχολής του Πανεπιστημίου Δυτικής Μακεδονίας (διπλωματική εργασία στο Θεατρικό Έργο), στο Τμήμα Θεάτρου της Σχολής Καλών Τεχνών – Αριστοτέλειο Πανεπιστήμιο Θεσσαλονίκης (κατεύθυνση Θεατρολογίας με διπλωματική εργασία στη Σκηνοθεσία), στο Scuola di Lettere e Filosofia – Universita degli Studi di Genova, στη Δραματική Σχολή Αθηνών, στην Ανωτέρα Σχολή Δραματικής Τέχνης Θεμέλιο και στη Σχολή Δημοσιογραφίας ΑΝΤ1. Έχει γράψει θεατρικά έργα, μονολόγους, διηγήματα και παραμύθια. Εργάστηκε επί σειρά ετών στον έντυπο και τον ηλεκτρονικό Τύπο των Αθηνών και της περιφέρειας ως πολιτιστικός συντάκτης, κριτικός θεάτρου, εκφωνητής ειδήσεων, ραδιοφωνικός παραγωγός κ.α. Έπειτα από συνεργασίες στις κρατικές σκηνές και το ελεύθερο θέατρο ως ηθοποιός αποφάσισε να στραφεί –καλλιτεχνικά- στη σκηνοθεσία. Δημιουργός και σκηνοθέτης της «Ομάδας Παραστατικών Τεχνών προΤΑΣΗ» ( http://omadaprotasi.wordpress.com ), έχει ανεβάσει κλασσικά και σύγχρονα έργα σε, κυρίως, μη θεατρικούς χώρους. Εκτός ομάδας ανέλαβε τη σκηνοθετική επιμέλεια των θεατρικών έργων «Balance» στις Αναγνώσεις του Εθνικού Θεάτρου, «Μήδεια show» στο Φόρουμ Σύγχρονης Δραματουργίας του Ι.Τ.Ι. στο Γαλλικό Ινστιτούτο Αθηνών και της επετειακής συναυλίας της Φιλαρμονικής Εταιρείας Μάντζαρος «Μάνος Χατζιδάκις: 20 χρόνια μετά…» στο Θέατρο Μον Ρεπό της Κέρκυρας, ενώ πρόσφατα ανέβασε «Το κουκλόσπιτο» του Χένρικ Ίψεν στο ΔΗ.ΠΕ.ΘΕ. Ρούμελης (Κεντρική Σκηνή).
ΟΜΑΔΑ προΤΑΣΗ
Η Ομάδα Παραστατικών Τεχνών προΤΑΣΗ συγκροτήθηκε το φθινόπωρο του 2005 από επαγγελματίες του θεάτρου. Έχει έδρα της την Αθήνα. Όραμα της να «προτείνει» το νέο, το δημιουργικά ουσιώδες, το διαφορετικό, το «άλλο» στην τέχνη του θεάτρου και των λοιπών παραστατικών τεχνών μέσω ενός γόνιμου διαλόγου της τέχνης και του ανθρώπου, σχηματίζοντας συνάμα μια «τάση» στην έκφραση∙ ριζοσπαστική, ελεύθερη, αναγνωρίσιμη στο ευρύ κοινό την οποία και επιθυμεί σταδιακά να διαμορφώσει, κατά τη διάρκεια της πορείας της στην καλλιτεχνική σκηνή της χώρας αλλά και πέρα από αυτήν.
Ο μινιμαλισμός και η αφαίρεση είναι τα κυριότερα ρεύματα που τροφοδοτούν καλλιτεχνικά το σχήμα. Τα κλασσικά έργα αλλά και η νέα γραφή, τα καινούργια -ιδιαίτερης τεχνοτροπίας- κείμενα αποτελούν τις πρώτες ύλες για έμπνευση και δημιουργία σε χώρους, κυρίως, μη θεατρικούς. Η ανατρεπτική «ιδέα» προσδιορίζει πρώτιστα το σκηνικό ύφος και την γενικότερη αισθητική της. Η Ομάδα δεν χρηματοδοτείται από κανέναν κρατικό ή ιδιωτικό φορέα. «Αυτοχρηματοδοτείται», ωστόσο, από την ανεξάντλητη δεξαμενή της φαντασίας και τη ζωογόνα ανάγκη για πειραματισμό και καλλιτεχνική έκφραση. Το καλλιτεχνικό έργο της Ομάδας -εκτός Αθηνών- έχει, ως τώρα, παρουσιαστεί σε: Άρτα, Γαύδο, Δελφούς, Ηράκλειο, Θεσσαλονίκη, Κέρκυρα, Κω, Λαμία, Λέρο, Νάξο, Ναύπλιο, Πρέβεζα, Ρέθυμνο, Ρόδο, Σητεία, Σύρο, Φλώρινα, Χανιά.
Παραστάσεις και Δράσεις της Ομάδας προΤΑΣΗ :
• «Πολυέλαιος δια χειρός Καβάφη» – Θέατρο Τόπος Αλλού, «1ο Φεστιβάλ Νέων Θεατρίνων» (Αθήνα)
• «Στη δίψα σου!» της Δ. Σ. Πόρτογλου – Booze Cooperativa (Αθήνα) / Μικρό Θέατρο (Θεσσαλονίκη) Πρώτη Παρουσίαση
• «Κάσσυ» του Ανδρέα Φλουράκη – Τραπεζαρία Ξενώνα Ευρωπαϊκού Πολιτιστικού Κέντρου Δελφών, «Συνάντηση Νέων Δημιουργών» της ΧΙΙΙ Διεθνούς Συνάντησης Αρχαίου Δράματος 2007 (Δελφοί) Πρώτη Παρουσίαση
• «Η σιωπή στο στόμα» της Κ. Φ. Ντάγκινη – Χώρος Τέχνης Ασωμάτων (Αθήνα) / Μικρό Θέατρο (Θεσσαλονίκη) Πρώτη Παρουσίαση
• «Balance» της Νάνσυ Σπετσιώτη – Πύργος Μπαζαίου, «9ο Φεστιβάλ Νάξου»
• «Τζούλια» του Γιόχαν Άουγκουστ Στρίντμπεργκ – Nixon, Screening Room (Αθήνα)
• «Φιλοκτήτης» του Γιάννη Ρίτσου – Θέατρο Έναστρον, Φεστιβάλ Μονολόγων από την Τέταρτη Διάσταση (Αθήνα) / Θέατρο Θεμέλιο (Αθήνα, β΄ περίοδος) Πρώτη Παρουσίαση
• «Πραγματικότητα» της Κλαίρης Λιονάκη – Εθνικό Θέατρο, Αναγνώσεις 2010 – Αίθουσα Εκδηλώσεων Κτηρίου Τσίλλερ (Αθήνα) Πρώτη Πανελλήνια Παρουσίαση
• «Οι πληγές του ανέμου» του Χουάν Κάρλος Ρούμπιο – Συνεργείο (Αθήνα) Πρώτη Πανελλήνια Παρουσίαση
• «Dominatrix» της Μ. Ρ. Αναστασάκη – γκαρσονιέρα, Πεδίον του Άρεως / γκαρσονιέρα, Κυψέλη (Αθήνα) Πρώτη Παρουσίαση
• «ταξιθέτρια(SOLO)» βασισμένο σε μέρος του μυθιστορήματος La Maschera της Έλενας Σοπράνο – Αίθουσα Εκδηλώσεων Ροδιακής Έπαυλης (Ρόδος, α΄ και β΄ περίοδος) / Πρώην Εβραϊκή Συναγωγή (Κως) / Μέγαρον Μακέδου (Αθήνα) Πρώτη Παρουσίαση
• «Πασχαλινά Διηγήματα» του Αλέξανδρου Παπαδιαμάντη – Ναΐσκος Αγίου Ελισσαίου (Αθήνα)
• «Χριστουγεννιάτικα Διηγήματα» του Αλέξανδρου Παπαδιαμάντη – Κατάλυμα της «Γλώσσας» της Ισπανίας (Ρόδος)
• «Οι πιο δυνατοί» του Γιόχαν Άουγκουστ Στρίντμπεργκ – Philipp champagne bar (Αθήνα) / Τεχνουργείο art cafe (Ρόδος)
• «ΑΝΔΡΟΜΑΧΗ ή Τοπίο Γυναίκας στο Ύψος της Νύχτας» του Άκη Δήμου – Καλλιτεχνικός Σταθμός Ρόδου Ανωτάτης Σχολής Καλών Τεχνών / Θέατρο Πολυχώρος Σφαγείο (Κως) / Κήπος Πύργου Μπελλένη (Λέρος) / Τεχνοχώρος (Σητεία) / Πρώην Χαμάμ – Θόλος (Ρέθυμνο) / Πύλη Αγίου Γεωργίου – Λαζαρέτο (Ηράκλειο) / Αίθουσα Τέχνης, Δημοτική Πινακοθήκη Κέρκυρας
• «Πασχαλινά Διηγήματα Ελλήνων Συγγραφέων» των Δημήτρη Καμπούρογλου, Ανδρέα Καρκαβίτσα, Κώστα Κρυστάλλη, Στρατή Μυριβήλη – Αναπαυτήριο Πικιώνη Λόφου Μουσών (Αθήνα)
• «Soterrani (Υπόγειο)» του Ζουζέπ Μαρία Μπενέτ ι Ζουρνέτ – Φουαγιέ Altera Pars, «Φεστιβάλ Ισπανόφωνου Θεάτρου» (Αθήνα) Πρώτη Πανελλήνια Παρουσίαση
• «Nora» του Henrik Ibsen – Πολυχώρος CAMP!, «Φεστιβάλ Page_31» (Αθήνα)
• «Χίλιες και μία Νύχτες» αραβικά παραμύθια – Νέα Δημοτικά Λουτρά Yeni Hammam (Ρόδος) Πρώτη Παρουσίαση
• «Η Σονάτα του Σεληνόφωτος» του Γιάννη Ρίτσου – Τρούλος, Πηγές Καλλιθέας (Ρόδος)
• «Οδύνη του Έρωτα» σε ποίηση Ράινερ Μαρία Ρίλκε (Duineser Elegien) – Αμφιθέατρο, Ίδρυμα Εικαστικών Τεχνών και Μουσικής Β. & Μ. Θεοχαράκη (Αθήνα) / Φουαγιέ, Μέγαρο Μουσικής Θεσσαλονίκης / Αίθουσα Εκδηλώσεων, Αναγνωστική Εταιρία Κέρκυρας
• «Λαμπριάτικος Ψάλτης» του Αλέξανδρου Παπαδιαμάντη – ξωκλήσι των Αγίων Κωνσταντίνου και Ελένης & Αγίων Αναργύρων (Σητεία) / Μουσείο Χριστιανικής Τέχνης «Αγία Αικατερίνη Σιναϊτών» (Ηράκλειο)
• «Πασχαλινά Διηγήματα Ξένων Συγγραφέων» των Ruben Dario, Anatol France, Corando Albaro, Ernest Hemingway – Αγγλικανική Εκκλησία Αγίου Παύλου (Αθήνα)
• «Ράδιο Βαγδάτη» ολονύκτιο ακρόαμα παραμυθιών της Χαλιμάς – Σπίτι του Θεάτρου της Σητείας
• «Λεονώρα» του Γκότφριντ Άουγκουστ Μπύργκερ – Αίθουσα Μελίνα Μερκούρη Πολύκεντρου Δήμου Σητείας, «Κορνάρεια 2013» / Κάστρο Μονολίθου (Ρόδος) / Δημοτικός Ανθόκηπος «Ήχος & Φως», 7ο Μεσαιωνικό Φεστιβάλ Ρόδου / Δημοτικό Κηποθέατρο Μάνος Χατζιδάκις, «Ηράκλειο – Καλοκαίρι 2013» / Θέατρο Altera Pars, «7ο Φεστιβάλ Νύχτες Nova Pars» (Αθήνα) / Ιόνιος Βουλή, 4ο SEVEN FESTIVAL (Κέρκυρα) / Περιστύλιο Αγίου Γεωργίου (Ναύπλιο) Πρώτη Πανελλήνια Παρουσίαση
• «Tro(i)ktika» εμπνευσμένο από το θεατρικό έργο Happy Days του Σάμιουελ Μπέκετ – Δημοτικό Θέατρο Ρόδου
• «Κορφιάτικες Ιστορίες (3)» του Κωνσταντίνου Θεοτόκη – Πολύτεχνο (Κέρκυρα) / Μουσείο Σύγχρονης Τέχνης Φλώρινας / Θεατρικό Εργαστήρι Πρέβεζας, Κάστρο Αγίου Ανδρέα / Αίθουσα Εκδηλώσεων «Εύη Λάσκαρι» Δημόσιας Κεντρικής Βιβλιοθήκης Κέρκυρας (με παράλληλη διερμηνεία στην ελληνική νοηματική γλώσσα)
• «ΕΓΚΑΤΑλελειμμένοι» του Δημήτρη Φοινίτση – Αποθήκη Εκδόσεων Αιγόκερως (Αθήνα) Πρώτη Παρουσίαση
• «opus IV – Ο ΠΕΛΕΚΑΝΟΣ» του Γιόχαν Άουγκουστ Στρίντμπεργκ – Στούντιο Όξω Νου (Χανιά) / Θέατρο Κρήτης (Ηράκλειο) / The Garage (Ρέθυμνο) / Τεχνοχώρος (Σητεία)
• «Στη θέα των λέξεων: Ηράκλειο» των Γαλάτειας Καζαντζάκη, Ηλία Βενέζη, Λιλής Ζωγράφου, Γιώργη Γιατρομανωλάκη / Φεστιβάλ «Αθέατη Πόλη» 2015 – Προμαχώνας Μαρτινέγκο, Τάφος Καζαντζάκη (Ηράκλειο Κρήτης)
• «Στην τάξη της κυρίας Μαργαρίτας» εμπνευσμένο από το θεατρικό έργο Apareceu a Margarida του Ρομπέρτο Ατάυντε – 14ο Δημοτικό Σχολείο Αθηνών «Δημήτρης Πικιώνης» / Παλαιά Τάξη, Μουσείο Σχολικής Ζωής και Εκπαίδευσης (Αθήνα) / εικαστική εγκατάσταση «Λοξή Τάξη», πρώην θερινό Θέατρο Αλίκη (Αθήνα)
• «Η Ωραία Αθοκουτάλα» κρητικό λαϊκό παραμύθι σε καταγραφή Γιώργη Γρ. Σταματάκη – Θέατρο Κρήτης α΄ και β΄ περίοδος (Ηράκλειο), Το Πλουμί (Αρχάνες), Σπίτι του Θεάτρου της Σητείας, The Garage (Ρέθυμνο), Χαρουπόμυλος Πανόρμου (ν.
Ρεθύμνης), Παραδοσιακό Ρακοκάζανο «Η Χαρουπιά» (Πρινιάς Μαλεβιζίου – ν. Ηρακλείου), Δημοτικό Θέατρο Ρόδου, Αμφιθέατρο 3ου Γενικού Λυκείου Ηρακλείου, Θεατρικός Σταθμός Ηρακλείου, Χώρος Τέχνης Ασωμάτων (Αθήνα), Πέτρινο Θέατρο Σαρακήνικου (Γαύδος), Βόρεια Χαμηλή Πλατεία Προμαχώνα Βηθλεέμ (Ηράκλειο), YOU.C.A. (Χανιά) Πρώτη Παρουσίαση
• «Εις το φως της ημέρας» του Κ. Π. Καβάφη – Χαμηλή Πλατεία Πύλης Βιτούρι (Ηράκλειο), Κάστρο Άρτας, Κέντρο Ελέγχου Τηλεοράσεων (Αθήνα)
• «Η Φτέρενη Κόρη» λαϊκό δωδεκανησιακό παραμύθι – Θέατρο Κρήτης (Ηράκλειο), Πολύκεντρο / Αίθουσα «Μελίνα Μερκούρη» (Σητεία), Τhe Garage (Ρέθυμνο), Πολύτεχνο (Κέρκυρα), Χώρα – Τόπος Τεχνών (Λαμία), Χώρος Τέχνης Ασωμάτων (Αθήνα), Θεατρικός Σταθμός Ηρακλείου, Θερινό Κινηματοθέατρο Ρόδον (Ρόδος), Βόρεια Χαμηλή Πλατεία Προμαχώνα Βηθλεέμ (Ηράκλειο), Πολυχώρος ΜΕΓΑΛο Ο (Χανιά), Θέατρο Olvio (Αθήνα), Δημοτικό Θέατρο Απόλλων (Σύρος) Πρώτη Παρουσίαση
• «3 ΑΔΕΛΦΕΣ / ένα χρόνο μετά» του Άντον Παύλοβιτς Τσέχοφ – Μικρό Θέατρο Πολιτιστικού & Συνεδριακού Κέντρου Ηρακλείου, The Garage (Ρέθυμνο)
• «Πάρις Ποθοκρατούμενος» του Δημήτρη Φοινίτση – ResidenceSEA (Ηράκλειο), The Garage (Ρέθυμνο).
• «Πρώτη Αγάπη» του Ιωάννη Κονδυλάκη – Πνευματικό Κέντρο Άνω Βιάννου Περικλής Βλαχάκης, Μικρό Κηποθέατρο Μάνος Χατζιδάκις (Ηράκλειο), artspace Materia Prima (Ηράκλειο), The Garage (Ρέθυμνο), Σπίτι του Θεάτρου της Σητείας, Θέατρο Άλμα (Αθήνα), Θεατρικός Σταθμός Ηρακλείου.
• «Το γιασεμί, η ροδιά και η χαρουπιά» μικρασιατικό λαϊκό παραμύθι – Πειραματικό Θέατρο Πολιτιστικού & Συνεδριακού Κέντρου Ηρακλείου, artspace Materia Prima (Ηράκλειο), Θεατρικός Σταθμός Ηρακλείου.
• «Το υπερωκεάνιον» του Γιώργη Γρ. Σταματάκη – artspace Materia Prima (Ηράκλειο), The Garage (Ρέθυμνο).
https://omadaprotasi.wordpress.com

Αντώνης & Μανώλης Χαριτάκης live
2020-02-01 21:00 - 23:30 | Αγροτικό δισκοπωλείο, Σεισαρχα, Ρέθυμνο
Ο Αντώνης και ο Μανώλης Χαριτάκης γεννήθηκαν και κατάγονται από τα χωριά Στέρνες Μονοφατσίου και Δαφνές Ηρακλείου.
Από πολύ μικρή ηλικία, αυτοδίδακτοι, ασχολήθηκαν με την κρητική μουσική. Στη συνέχεια είχαν την τύχη για κάποιο καιρό να είναι μαθητές του μεγάλου δασκάλου Γιάννη Ξυλούρη (Ψαρογιάννη).
Πολλά από τα ερεθίσματα της μουσικής τους τα πήραν από τη γιαγιά τους Ελένη Σκουλά, τον παππού τους Εμμανουήλ Δημητράκη και από τα αδέλφια τους.
Σας περιμένουμε στο αγροτικό δισκοπωλείο στις 1 Φεβρουαρίου και ώρα 21:00.
10€/άτομο με ποτό και κρύο πιάτο.
Τηλ. κρατήσεων 2810225758

Τα Σφουγγάρια 1/2 | γλέντι
2020-02-01 21:00 - 23:30 | Συνεταιρισμός Τζεπέτο, Ρέθυμνο
Τα Σφουγγάρια έρχονται στο Ρέθυμνο με χορευτικές διαθέσεις! Μουσικές από την Ήπειρο, την Μακεδονία και την Θράκη ως τις Κυκλάδες και τα Δωδεκάνησα.
Το Σάββατο 1 Φλεβάρη στο Τζεπέτο.
Δημήτρης: λαούτο, τσαμπούνα
Θάνος: λαούτο, βιολί
Δάφνη: κλαρίνο
Κατερίνα: κρουστά

Ηλίας Πίτερης live
2020-02-01 21:00 - 23:30 | Petra restaurant, Τζανέ Μπουνιαλή 57-61, Ρέθυμνο
Καλωσορίζουμε τον μήνα με μουσική! Κάθε Σάββατο στην Petra με τον Ηλία Πίτερη.
Τηλ 6937836254
Τζανέ Μπουνιαλή 57

"Οι δούλες" του Ζαν Ζενέ
2020-02-01 21:00 - 2020-02-02 22:30 | Σημείο, Πατριάρχου Αθηναγόρα 17, Ρέθυμνο, Μισσίρια
Η θεατρική σκηνή “Σημείο” της εταιρείας παραγωγής Ble Productions, παρουσιάζει την πρώτη της θεατρική παραγωγή:
Οι δούλες του Ζαν Ζενέ:
Δύο υπηρέτριες η Κλαίρη και η Σολάνζ καταστρώνουν την εξόντωση της αγαπημένης, αλλά και απόλυτα μισητής τους Κυρίας. Το κλασικό έργο του Γάλλου συγγραφέα, βασισμένο στην αληθινή ιστορία των αδερφών Παπέν και το φρικιαστικό έγκλημα που σόκαρε την Γαλλία, τον Φεβρουάριο του 1933. Το έργο δεν ήθελε «να υπερασπιστεί τη μοίρα της τάξης των υπηρετών», όπως ο ίδιος έλεγε, αλλά να γράψει μια «αλληγορική ιστορία».
Ζώντας σε ένα πλούσιο μεγαλοαστικό σπίτι της Κυρίας τους, δύο υπηρέτριες, οι αδερφές Κλαίρη και Σολάνζ, παίζουν καθημερινά ένα παιχνίδι αλλαγής ταυτότητας: η Κλαίρη υποδύεται την Κυρία τους και η Σολάνζ παριστάνει την Κλαίρη. Για να απαλλαγούν από το ζυγό της Κυρίας τους, συνειδητοποιούν ότι η μόνη λύση είναι να την δηλητηριάσουν.
Οι δούλες
του Ζαν Ζενέ.
Μετάφραση: Οδυσσέας Ελύτης
Σκηνοθεσία: Γιάννης Μπλέτας
Κίνηση: Σοφία Καλημέρη
Μουσική: Αντώνης Ζαχαράκης
Κοστούμια: Στέλιος Ρουκουνάκης
Κατασκευή Σκηνικού: Μιχάλης Αντωνίου
Φωτογραφίες- βίντεο: Ble Productions
Παίζουν: Ελένη Βαρούχα, Τζένη Μαραθιανού- Καμπουράκη, Μαρία Παπαδάκη.
01,02,07,08,09,12 Φεβρουαρίου 2020.
“Σημείο”- Πατριάρχου Αθηναγόρα 17, Ρέθυμνο.
Ώρα έναρξης: 21:00
Κρατήσεις θέσεων στο 6983320439
ή μέσω προσωπικού μηνύματος στη σελίδα μας.
* Η παράσταση είναι ακατάλληλη για νέους κάτω των 16 ετών.
